pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-หัวหน้าผู้ตรวจฯ วิษณุ ลงพื้นที่ จ.สุพรรณบุรี เยี่ยมชมกลุ่มวิสาหกิจชุมชนโลกยิ้ม มุ่งเน้นเสริมสร้างสุขภาพที่ดี รักษาสิ่งแวดล้อม และบริษัท กำไรดี จำกัด สู่พื้นที่เพื่อสังคม
วันศุกร์ที่ 21 กรกฎาคม 2566
21/07/2566
หัวหน้าผู้ตรวจฯ วิษณุ ลงพื้นที่ จ.สุพรรณบุรี เยี่ยมชมกลุ่มวิสาหกิจชุมชนโลกยิ้ม มุ่งเน้นเสริมสร้างสุขภาพที่ดี รักษาสิ่งแวดล้อม และบริษัท กําไรดี จํากัด สู่พื้นที่เพื่อสังคม
หัวหน้าผู้ตรวจฯ วิษณุ ลงพื้นที่ จ.สุพรรณบุรี เยี่ยมชมกลุ่มวิสาหกิจชุมชนโลกยิ้ม มุ่งเน้นเสริมสร้างสุขภาพที่ดี รักษาสิ่งแวดล้อม และบริษัท กําไรดี จํากัด สู่พื้นที่เพื่อสังคม (Social farm)
วันที่ 20 กรกฎาคม 2566 เวลา 09.30 น. นายวิษณุ ทับเที่ยง หัวหน้าผู้ตรวจราชการกระทรวงอุตสาหกรรม ในฐานะกรรมการและเลขานุการ คณะกรรมตรวจสอบและประเมินผลประจํากระทรวงอุตสาหกรรม (ค.ต.ป.อก.) พร้อมด้วย นายสุพจน์ พินิตกิตติสกุล อุตสาหกรรมจังหวัดสุพรรณบุรี นางสาวอัญชลีย์พร เขียวเกษม ผู้อํานวยการศูนย์ส่งเสริมอุตสาหกรรมภาคที่ 8 และคณะฯ ลงพื้นที่เข้าเยี่ยมชมกลุ่มวิสาหกิจชุมชนโลกยิ้ม ต.หนองกระทุ่ม อ.เดิมบางนางบวช จ.สุพรรณบุรี ได้รับการต้อนรับจาก นายวิทูล ธนาวีระชัย ประธานกลุ่มวิสาหกิจชุมชน นางรสสุคนธ์ แย้มทองคํา ที่ปรึกษากลุ่มวิสาหกิจชุมชนและสมาชิกกลุ่มฯ
ซึ่งกลุ่มวิสาหกิจชุมชนโลกยิ้ม เป็นวิสาหกิจชุมชน ที่มุ่งเน้นด้านการเสริมสร้างสุขภาพที่ดี ทั้งสุขภาพกายและจิตใจ การรักษาสิ่งแวดล้อม และในวันนี้ ทางกลุ่มได้สาธิต การทําสบู่ขมิ้น ที่ทําจากกลีเซอรีนที่ผลิตจากน้ํามันมะพร้าว การทําภาชนะจากกาบหมาก โดยทางกลุ่มฯ ได้เข้าร่วมกิจกรรมการฝึกอบรม พัฒนาองค์ความรู้กับศูนย์ส่งเสริมอุตสาหกรรมภาค 8 ทั้งในด้านการพัฒนาผลิตภัณฑ์ และการตลาดสมัยใหม่
เวลา 12.30 น. คณะฯ ลงพื้นที่เข้าเยี่ยมชม บริษัท กําไรดี จํากัด (ตั้งอยู่ในพื้นที่สมาคมส่งเสริมและพัฒนาคุณภาพชีวิต คนพิการไทย) โดยมีนางสาวกุหลาบ พูลกิจ ซึ่งเป็นผู้พิการทางการเคลื่อนไหวเป็นผู้นําของชมรม โดยลงทุนส่วนตัวกว่า 10 ล้านบาท สร้างพื้นที่และสร้างฟาร์มสังคม (Social farm) ในตําบลหนองหญ้าไซ อําเภอหนองหญ้าไซ จังหวัดสุพรรณบุรี เป็นศูนย์กลางในการส่งเสริมอาชีพและพัฒนาชีวิตคนพิการ ซึ่งผลิตภัณฑ์ของกลุ่มมีหลายชนิดจากพื้นที่ เช่น ชาลูกฟิก ไข่เค็มออแกนิค (ไข่เป็ดวิเศษ) น้ําลูกฟิกเข้มข้น ผลเมล่อนสด (ปลูกในพื้นที่สมาคม) ซึ่งในปัจจุบันผลิตภัณฑ์ ของกลุ่ม ส่งขาย Top Supermarket พื้นที่ทํากิจกรรมสําหรับการผลิตสินค้า และห้องพักสําหรับผู้พิการที่มาทําการฝึกอาชีพ ถูกออกแบบด้วยแนวคิดอารยะสถาปัตย์สําหรับคนพิการ ทางศูนย์ส่งเสริมอุตสาหกรรมภาคที่ 8 จ.สุพรรณบุรี ได้เข้ามาช่วยเหลือในด้านการพัฒนาผลิตภัณฑ์ และ ช่วยสร้าง Smart Packaging Design ให้กับกลุ่ม
รัฐบาลไทย-ข่าวทำเนียบรัฐบาล-​รัฐบาลแจงอย่าตกใจข่าวลือ “ยืนยันงบกลางใช้ฉุกเฉินมีเพียงพอ” ไม่กระทบหน่วยงานรัฐ
วันศุกร์ที่ 21 กรกฎาคม 2566
21/07/2566
​รัฐบาลแจงอย่าตกใจข่าวลือ “ยืนยันงบกลางใช้ฉุกเฉินมีเพียงพอ” ไม่กระทบหน่วยงานรัฐ
​รัฐบาลแจงอย่าตกใจข่าวลือ “ยืนยันงบกลางใช้ฉุกเฉินมีเพียงพอ” ไม่กระทบหน่วยงานรัฐ
วันที่ 21 กรกฎาคม 2566 นางสาวรัชดา ธนาดิเรก รองโฆษกประจําสํานักนายกรัฐมนตรี ชี้แจง กรณีข้อห่วงใยต่อวงเงินการใช้จ่ายงบประมาณกลางคงเหลือ ที่หลายฝ่ายมีความกังวลว่าจะไม่เพียงพอให้รัฐบาลใหม่ดําเนินการว่า ระบบการเงินการคลังของประเทศไทยมีเสถียรภาพที่เข้มแข็งเพียงพอต่อการดําเนินการใช้จ่ายกรณีเร่งด่วนที่มีความจําเป็นของรัฐบาลชุดใหม่ ซึ่งที่ผ่านมารัฐบาลได้บริหารจัดการงบประมาณอย่างเหมาะสมในทุก ๆ ด้าน เพื่อให้เกิดประโยชน์กับพี่น้องประชาชนทุกช่วงวัย ทุกกลุ่ม อย่างครอบคลุม และเท่าเทียม
นางสาวรัชดา กล่าวว่า สําหรับกรณีฉุกเฉินเร่งด่วน รัฐบาลมีงบกลาง หมวดเฉพาะ สําหรับการสํารองจ่ายกรณีฉุกเฉินหรือจําเป็น เป็นงบประมาณที่ตั้งไว้เพื่อการป้องกันหรือแก้ไขสถานการณ์อันกระทบต่อความสงบเรียบร้อยของประชาชน ความมั่นคงของรัฐ การเยียวยาหรือบรรเทาความเสียหายจากภัยพิบัติสาธารณะร้ายแรง และภารกิจที่เป็นความจําเป็นเร่งด่วนของรัฐ โดยในปีงบประมาณ พ.ศ. 2566 ตั้งไว้ 92,400 ล้านบาท และปัจจุบัน ยังมีงบประมาณมากเพียงพอที่สามารถนํามาใช้จ่ายได้ในกรณีที่มีความจําเป็นเร่งด่วน ในช่วงระยะเวลาที่เหลือของปีงบประมาณ พ.ศ. 2566 ประมาณ 2 เดือนเศษ (ถึงเดือนกันยายน 2566) เช่น การเยียวยาหรือบรรเทาความเสียหายจากภัยพิบัติสาธารณะร้ายแรง หรือภารกิจที่มีความจําเป็นเร่งด่วนอื่น ๆ
ทั้งนี้ ณ วันที่ 16 กรกฎาคม 2566 กระทรวงการคลังรายงานว่า งบกลางฉุกเฉินที่ได้ผ่านการอนุมัติจากคณะรัฐมนตรีแล้ว เป็นวงเงินห้าหมื่นกว่าล้านบาท อาทิ โครงการเงินช่วยเหลือผู้ประสบอุทกภัยในช่วงฤดูฝน ปี 2565 มาตรการให้ส่วนลดอัตราค่าไฟฟ้าให้แก่ผู้ใช้ไฟฟ้าประเภทบ้านอยู่อาศัย เป็นต้น
ในส่วนของวงเงินมาตรา 28 แห่ง พ.ร.บ.วินัยการเงินการคลัง ที่มีการรายงานวงเงินคงเหลือ จํานวน 18,000 ล้านบาท นางสาวรัชดา กล่าวว่า เป็นวงเงินคนละส่วนกับงบกลางฉุกเฉิน ซึ่งการใช้งบประมาณภายใต้มาตรา 28 นี้ รัฐบาลมอบหมายให้หน่วยงานของรัฐดําเนินโครงการโดยใช้เงินทุนของตัวเองไปก่อน และรัฐบาลจะรับภาระชดเชยค่าใช้จ่ายในการดําเนินการให้กับหน่วยงานของรัฐในภายหลัง โดยส่วนใหญ่เป็นโครงการเพื่อให้ความช่วยเหลือและสนับสนุนเกษตรกรในช่วงที่ราคาสินค้าการเกษตรตกต่ํา รวมถึงการเพิ่มสภาพคล่องให้กับผู้ประกอบการรายย่อยและลดภาระค่าครองชีพให้กับผู้มีรายได้น้อยในช่วงเกิดวิกฤตเศรษฐกิจต่าง ๆ ทั้งนี้ คณะกรรมการนโยบายการเงินการคลังของรัฐได้กําหนดกรอบอัตรายอดคงค้างรวมทั้งหมดที่รัฐต้องรับชดเชยจากการดําเนินโครงการตามมาตรา 28 ไว้ที่ไม่เกินร้อยละ 32 ของงบประมาณรายจ่ายประจําปี ซึ่งปัจจุบันมียอดคงค้างอยู่ภายใต้เกณฑ์ที่กําหนด
“จึงขอยืนยันว่า วงเงินสองส่วนดังกล่าว ไม่กระทบกับการดําเนินการตามภารกิจของหน่วยงานของรัฐ เนื่องจากหน่วยงานของรัฐสามารถใช้จ่ายจากงบประมาณรายจ่ายประจําปีงบประมาณ พ.ศ. 2566 จํานวน 3.185 ล้านล้านบาท เพื่อพัฒนาและขับเคลื่อนเศรษฐกิจของประเทศให้มีการเติบโตอย่างยั่งยืน พัฒนา คุณภาพชีวิตของประชาชน ได้รับการดูแลและช่วยเหลือจากสวัสดิการของภาครัฐ รวมทั้งดําเนินการ ด้านต่าง ๆ ที่ตอบสนองต่อความต้องการของประชาชนในทุกภูมิภาคของประเทศ และหากมีกรณีฉุกเฉินจําเป็น เช่น ภัยพิบัติในช่วงนี้ รัฐบาลไม่ว่าจะชุดใดก็ตาม ยังสามารถเบิกจ่ายจากงบกลางได้” นางสาวรัชดา ย้ํา
รัฐบาลไทย-ข่าวทำเนียบรัฐบาล-อนุมัติงบโครงการติดตั้งเครื่องมือวัดปริมาณน้ำมันปาล์ม
วันศุกร์ที่ 21 กรกฎาคม 2566
21/07/2566
อนุมัติงบโครงการติดตั้งเครื่องมือวัดปริมาณน้ํามันปาล์ม
วันพฤหัสบดีที่ 7 กรกฎาคม 2566
ต่อจากนี้ไป ขอเชิญรับฟังไทยคู่ฟ้า
ที่ประชุมคณะรัฐมนตรี อนุมัติงบกลางสําหรับโครงการติดตั้งเครื่องมือวัดปริมาณน้ํามันปาล์ม
เพื่อบริหารจัดการและควบคุมสต็อกน้ํามันปาล์ม งวดที่ 3 และงวดสุดท้าย รวม 107.24 ล้านบาท
โดยกรมการค้าภายใน กระทรวงพาณิชย์
เป็นผู้ดําเนินโครงการเพื่อให้สามารถนําข้อมูลปริมาณน้ํามันปาล์มดิบไปใช้ในการกํากับดูแลและบริหารจัดการส
ต็อกน้ํามันปาล์มดิบได้อย่างรวดเร็ว ทันสถานการณ์
สามารถรักษาสมดุลปริมาณและราคาผลปาล์มน้ํามันภายในประเทศให้มีเสถียรภาพได้มากขึ้น
โดยหลังจากนี้จะต้องเสนอคณะกรรมการการเลือกตั้งพิจารณาให้ความเห็นชอบ ตามรัฐธรรมนูญ มาตรา
169(3) ก่อนจัดสรรงบประมาณให้แก่โครงการต่อไป
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-ยืนยัน! มีตำแหน่งงานว่างรองรับนักศึกษาจบใหม่ ค้นหางานที่ใช่ตรงใจที่ชอบได้ที่ “ไทยมีงานทำ.doe.go.th”
วันศุกร์ที่ 21 กรกฎาคม 2566
ยืนยัน! มีตําแหน่งงานว่างรองรับนักศึกษาจบใหม่ ค้นหางานที่ใช่ตรงใจที่ชอบได้ที่ “ไทยมีงานทํา.doe.go.th”
.....
ประชาสัมพันธ์ไปยังน้อง ๆ “นักเรียน / นักศึกษา” ที่กําลังจะเรียนจบหรือสําเร็จการศึกษาแล้ว และกําลังมองหางานทํา กระทรวงแรงงานยืนยันว่า “มีตําแหน่งงานว่างเพียงพอ”
.
ขณะนี้มีตําแหน่งงานว่างจากทั่วประเทศ จํานวน 648,277 อัตรา และตําแหน่งงานสําหรับ “วุฒิปริญญาตรี” ที่มีความต้องการมากที่สุด 5 อันดับแรก คือ
.
• พนักงานขายของหน้าร้านและพนักงานสาธิตสินค้า พนักงานขายโฆษณาและตัวแทนนายหน้า ตัวแทนฝ่ายขายด้านเทคนิคและการค้า
• นักการตลาด เจ้าหน้าที่การตลาด
• เจ้าหน้าที่สํานักงานอื่น ๆ
• ผู้จัดการฝ่ายขายและการตลาด
• เจ้าหน้าที่คลังสินค้า
.
นอกจากนี้ งานในภาคการท่องเที่ยว โรงแรมและบริการ ยังมีความต้องการแรงงานหลากหลายตําแหน่ง เพื่อขับเคลื่อนกิจการจํานวนมาก เชื่อว่าจะมีตําแหน่งงานที่สามารถรองรับ นักเรียน นักศึกษาจบใหม่ได้
.
สําหรับผู้ที่ต้องการมีงานทํา รวมทั้งนายจ้าง/สถานประกอบการที่ต้องการรับสมัครงาน สามารถใช้บริการที่เว็บไซต์ “ไทยมีงานทํา.doe.go.th” หรือแอปพลิเคชัน “ไทยมีงานทํา”
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-ติดตามโครงการพัฒนาผู้ประกอบการพันธุ์ใหม่ และโครงการการพัฒนาทักษะคนทุกช่วงชีวิต มหาวิทยาลัยอุบลราชธานี
วันศุกร์ที่ 21 กรกฎาคม 2566
ติดตามโครงการพัฒนาผู้ประกอบการพันธุ์ใหม่ และโครงการการพัฒนาทักษะคนทุกช่วงชีวิต มหาวิทยาลัยอุบลราชธานี
ผู้ตรวจราชการ อว. ตรวจติดตามโครงการพัฒนาผู้ประกอบการพันธุ์ใหม่ และโครงการการพัฒนาทักษะคนทุกช่วงชีวิต มหาวิทยาลัยอุบลราชธานี
เมื่อวันที่ 19 ก.ค. ดร.จันทร์เพ็ญ เมฆาอภิรักษ์ ผู้ตรวจราชการกระทรวงการอุดมศึกษา วิทยาศาสตร์ วิจัยและนวัตกรรม (อว.) และคณะ ตรวจราชการโครงการการพัฒนาทักษะแห่งศตวรรษที่ 21 สําหรับคนทุกช่วงชีวิต โดยมี ผศ.ดร.ชุตินันท์ ประสิทธิ์ภูริปรีชา อธิการบดี รศ. ดร.ชวลิต ถิ่นวงศ์พิทักษ์ รองอธิการบดีฝ่ายวิจัยบริการวิชาการและนวัตกรรม รศ.เชิดศักดิ์ บุตรจอมชัย ผู้ช่วยคณบดีฝ่ายบริหารและกิจการพิเศษ ผู้รับผิดชอบโครงการให้การต้อนรับและรายงานผลการดําเนินงาน ณ ห้องประชุมวารินชําราบ สํานักงานอธิการบดี มหาวิทยาลัยอุบลราชธานี จ.อุบลราชธานี
ในการนี้ ดร.จันทร์เพ็ญ ได้ให้ข้อคิดเห็นเพิ่มเติมว่า ควรจัดการฝึกอบรม Internet of Things: IoT ด้านเกษตรที่สัมผัสกับแปลงทดลองด้วย รวมทั้งต่อยอดโดยจัดหาข้อมูลการผลิตพืชเศรษฐกิจของจังหวัดแบบครบวงจร พร้อมบูรณาการข้อมูลปัจจัยที่เกี่ยวข้องจากแหล่งต่างๆ อาทิ thaiwater.net ขณะเดียวกันก็ต้องบูรณาการสะตรีมศึกษา ด้วยภูมิปัญญาท้องถิ่น ศิปะ วัฒนธรรม ร้อยเรียงร่วมกับวิทยาศาสตร์ สู่การสร้างจิตสํานึกในกตัญญู คุณธรรม จริยธรรม อาทิ งานแห่เทียนพรรษา ที่สําคัญ ควรริเริ่มงานชีวมณฑลป่าบุ่งป่าทาม และมรดกโลก ควบคู่กับ Geopark ที่มีผลสัมฤทธิ์เชิงประจักษ์ สู่การพัฒนา “3 มงกุฏแห่งอุบลราชธานี (Ubonratchathani Triple Crown)” ร่วมกับจังหวัดอีกด้วย
จากนั้น ในช่วงบ่าย ผู้ตรวจราชการกระทรวง และคณะ ได้ตรวจราชการโครงการระบบนิเวศและนวัตกรรมเพื่อพัฒนาและส่งเสริมผู้ประกอบการพันธุ์ใหม่ด้านอุตสาหกรรมอาหารจากวัตถุดิบชีวภาพ ณ มหาวิทยาลัยอุบลราชธานี โดยมี รศ.ดร.ชวลิต ถิ่นวงศ์พิทักษ์ รองอธิการบดีฝ่ายวิจัย นวัตกรรมและบริการวิชาการ และคณะ ให้การต้อนรับ พร้อมมี ผศ.ปรีชา บุญจูง ผู้ช่วยอธิการบดีฝ่ายบริการวิชาการ รศ.วีรเวท อุทโธ หัวหน้าสาขาวิชาอุตสาหกรรมเกษตร คณะเกษตรศาสตร์ และคณะ รายงานผลการดําเนินงานโครงการ
ในการนี้ ดร.จันทร์เพ็ญ ได้กล่าวชื่นชมการดําเนินงานของคณาจารย์ ที่มีความมุ่งมั่นตั้งใจ ร่วมกันสร้างผลงานที่โดดเด่นในการพัฒนากําลังคนตั้งแต่เยาว์วัยและเป็นประโยชน์อย่างมาก พร้อมทั้งได้ให้กําลังใจต่อบุคลากรทุกท่านในการดําเนินงาน และได้ให้ข้อคิดเห็นเพิ่มเติม ว่า ควรขยายขอบข่ายการทดสอบด้านอาหารเพื่อขอรับรับรองตามมาตรฐาน ISO/IEC 17025 รวมทั้งพัฒนาผลิตภัณฑ์เพื่อขอรับการรับรองตามมาตรฐาน ISO/IEC 17065 สู่การยกระดับผู้ประกอบการส่งออก และควรบูรณาการความร่วมมือเป็นเครือข่ายกับมหาวิทยาลัยใกล้เคียง เช่น มหาวิทยาลัยขอนแก่น มหาวิทยาลัยเทคโนโลยีสุรนารี เพื่อให้บริการแบบเบ็ดเสร็จ (one stop service)
นอกจากนี้ ดร.จันทร์เพ็ญ และคณะ ได้ลงพื้นที่ตรวจเยี่ยมอาคารศูนย์เครื่องมือวิทยาศาสตร์ โดยเยี่ยมชมห้องปฏิบัติการต่างๆ เช่น ห้องวิเคราะห์ปริมาณโลหะ แร่ธาตุ เมล็ดธัญพืช และเยี่ยมชมอาคารโรงงานต้นแบบ (Pilot Plant) ด้านการผลิตอาหาร (โรงงานแปรรูปผลิตภัณฑ์กลุ่มเนื้อสัตว์ กลุ่มผัก ผลไม้)
รัฐบาลไทย-ข่าวทำเนียบรัฐบาล-ทุกรอยยิ้มมีค่า มอบอาหารปันความสุขให้น้องๆผู้บกพร่องทางสายตา
วันศุกร์ที่ 21 กรกฎาคม 2566
ทุกรอยยิ้มมีค่า มอบอาหารปันความสุขให้น้องๆผู้บกพร่องทางสายตา
สํานักงานปลัดกระทรวงกลาโหมจัดกิจกรรมโครงการจิตอาสาพัฒนา "เราทําความ ดี ด้วยหัวใจ" การบําเพ็ญสาธารณประโยชน์และสาธารณกุศล
เนื่องในโอกาสวันเฉลิมพระชนมพรรษาพระบาทสมเด็จพระเจ้าอยู่หัว 28 กรกฎาคม 2566 ณ โรงเรียนสอนคนตาบอดกรุงเทพ โดยการปรับปรุงภูมิทัศน์ ทําความสะอาด เก็บขยะ ตัดแต่งกิ่งไม้ การปรับปรุงสาธารณูปโภคโดยการซ่อมแซมห้องน้ํา รวมทั้งการส่งมอบเครื่องอุปโภคบริโภคและของใช้ที่จําเป็น ได้แก่ ข้าวสาร เครื่องปรุงอาหาร นมกล่อง และผลิตภัณฑ์ทําความสะอาด และการเลี้ยงอาหารกลางวันให้กับผู้บกพร่องทางการมองเห็น โดยมี พลเอก สนิธชนก สังขจันทร์ ปลัดกระทรวงกลาโหม เป็นประธานในพิธี (20 ก.ค. 66)
รัฐบาลไทย-ข่าวทำเนียบรัฐบาล-กรมทางหลวงชนบท สร้างสะพานคอนกรีตข้ามคลองท่าดี (สะพานบ้านวัดสมอ) เสร็จสมบูรณ์
วันศุกร์ที่ 21 กรกฎาคม 2566
กรมทางหลวงชนบท สร้างสะพานคอนกรีตข้ามคลองท่าดี (สะพานบ้านวัดสมอ) เสร็จสมบูรณ์
ส่งเสริมเศรษฐกิจการท่องเที่ยวหมู่บ้านคีรีวง ยกระดับคุณภาพชีวิตให้กับประชาชนสองฝั่งน้ํา ให้สามารถเดินทางและขนส่งพืชผลทางการเกษตรไปสู่ปลายทางได้อย่างสะดวกรวดเร็วปลอดภัย
กรมทางหลวงชนบท (ทช.) กระทรวงคมนาคม โดยสํานักก่อสร้างสะพาน ดําเนินโครงการก่อสร้างสะพานข้ามคลองท่าดี (สะพานบ้านวัดสมอ) เสร็จสมบูรณ์ เป็นสะพานคอนกรีตเสริมเหล็ก ขนาด 2 ช่องจราจร ยาว 60 เมตร กว้าง 8 เมตร มีทางเท้ากว้างข้างละ 1.50 เมตร พร้อมถนนต่อเชื่อมผิวทางคอนกรีตเสริมเหล็กสองฝั่งยาว 340 เมตร ตั้งอยู่บริเวณหมู่ที่ 4 ตําบลกําโลน อําเภอลานสกา จังหวัดนครศรีธรรมราช ใช้งบประมาณ 31.820 ล้านบาท เพื่อยกระดับคุณภาพชีวิตให้กับประชาชนทั้งสองฝั่งน้ํา สามารถสัญจรและขนส่งพืชผลทางการเกษตรไปสู่ปลายทางได้อย่างสะดวกรวดเร็วปลอดภัย ลดค่าใช้จ่ายในการเดินทาง ช่วยส่งเสริมเศรษฐกิจการท่องเที่ยวเชิงเกษตรและธรรมชาติที่ขยายตัวจากหมู่บ้านคีรีวง อํานวยความสะดวกในการทํางานให้กับหน่วยงานอื่น ๆ เช่น ส่วนราชการท้องถิ่น การไฟฟ้าฯ การประปาฯ หน่วยงานด้านการสื่อสาร และเป็นเส้นทางช่วยเหลืออพยพเมื่อเกิดเหตุพิบัติภัยฉุกเฉินในอนาคตได้อีกด้วย
รัฐบาลไทย-ข่าวทำเนียบรัฐบาล-การประชุมหารือโครงการ 1 ชุมชน 1 ดิจิทัล “ชุมชนโดรนใจ”
วันศุกร์ที่ 21 กรกฎาคม 2566
การประชุมหารือโครงการ 1 ชุมชน 1 ดิจิทัล “ชุมชนโดรนใจ”
รองปลัดเศรษฐเกียรติฯ เป็นประธานการประชุมหารือโครงการ 1 ชุมชน 1 ดิจิทัล “ชุมชนโดรนใจ”
นายเศรษฐเกียรติ กระจ่างวงษ์ รองปลัดกระทรวงเกษตรและสหกรณ์เป็นประธานการประชุมหารือโครงการ 1 ชุมชน 1 ดิจิทัล “ชุมชนโดรนใจ” ร่วมกับผู้แทนจากสํานักงานส่งเสริมเศรษฐกิจดิจิทัล (DEPA)โดยมีผู้แทนหน่วยงานในสังกัดกระทรวงเกษตรและสหกรณ์ อาทิ กรมส่งเสริมการเกษตร กรมวิชาการเกษตร กรมการข้าว กรมพัฒนาที่ดิน สํานักงานการปฏิรูปที่ดินเพื่อเกษตรกรรม สํานักงานเศรษฐกิจการเกษตร การยางแห่งประเทศไทย และเจ้าหน้าที่ที่เกี่ยวข้องเข้าร่วม ณ ห้องประชุมกระทรวงเกษตรและสหกรณ์ (135) สําหรับโครงการ 1 ชุมชน 1 ดิจิทัล “ชุมชนโดรนใจ” ซึ่งเป็นโครงการที่รับผิดชอบโดยสํานักงานส่งเสริมเศรษฐกิจดิจิทัล มีวัตถุประสงค์เพื่อส่งเสริมและสนับสนุนให้เกิดการนําเทคโนโลยีโดรนเพื่อการเกษตรไปใช้ในการทําการเกษตรเพื่อเพิ่มประสิทธิภาพการผลิต การลดต้นทุน จ้างแรงงาน ลดระยะเวลาการทํางาน และสร้างรายได้เพิ่ม รวมทั้งพัฒนาทักษะการบินและควบคุมโดรนเพื่อการเกษตรจนเป็นผู้มีทักษะที่ได้รับใบอนุญาตประกาศนียบัตร รวมถึงเพิ่มขีดความสามารถ พัฒนาทักษะและองค์ความรู้ในการซ่อมบํารุงดูแลรักษาโดรนแก่ช่างในชุมชนมุ่งนําไปสู่การเกิดธุรกิจใหม่ ตลอดจนเชิดชูเกียรติเกษตรกรหรือบุคคลที่ประสบความสําเร็จในการใช้เทคโนโลยีเพื่อการเกษตรและสร้างความตระหนักรู้ให้แก่เกษตรกรและบุคคลทั่วไปในการประยุกต์ใช้งาน
รัฐบาลไทย-ข่าวทำเนียบรัฐบาล-กรมเจ้าท่า ขุดลอกแม่น้ำยม จังหวัดแพร่ รองรับฤดูน้ำหลาก
วันศุกร์ที่ 21 กรกฎาคม 2566
กรมเจ้าท่า ขุดลอกแม่น้ํายม จังหวัดแพร่ รองรับฤดูน้ําหลาก
...
กรมเจ้าท่า ขุดลอกแม่น้ํายม จังหวัดแพร่ รองรับฤดูน้ําหลาก
ตามนโยบายรัฐบาลและกระทรวงคมนาคม ได้ให้กรมเจ้าท่าเร่งขุดลอกร่องน้ําทางเรือเดิน เพื่อความสะดวกและปลอดภัย ซึ่งกรมเจ้าท่า โดยสํานักพัฒนาและบํารุงรักษาทางน้ํา สํานักงานพัฒนาและบํารุงรักษาทางน้ําที่ 7 หน่วยปฏิบัติงานขุดลอกแม่น้ํายม ตําบลทุ่งแล้ง อําเภอลอง จังหวัดแพร่ ดําเนินการขุดลอก โดยรถขุด ชม.7 และรถขุด ชม.13 ความกว้างก้นร่องน้ํา 50.00 - 80.00 เมตร ระยะทาง 2,725 เมตร ระดับขุดลอกก้นร่องเท่ากับ 114.922 - 115.840 เมตร (ระดับน้ําทะเลปานกลาง) ปริมาณวัสดุขุดลอก 125,000 ลูกบาศก์เมตร ปัจจุบันดําเนินการปรับสภาพ และขุดลอกตักย้ายดินออกจากร่องน้ํา ช่วง กม. 0+000 - 2+050
ผลที่คาดว่าจะได้รับหลังการขุดลอก เพิ่มพื้นที่หน้าตัดของร่องน้ํา รองรับน้ําในฤดูน้ําหลาก การอุปโภค บริโภค ลดปัญหาน้ําท่วมพื้นที่ทางการเกษตร การกัดเซาะตลิ่ง โดยมีประชาชนในพื้นที่ได้รับประโยชน์จากการขุดลอก จํานวน 2 หมู่บ้าน ประมาณ 220 ครัวเรือน พื้นที่ทางการเกษตร ประมาณ 1,850 ไร่
รัฐบาลไทย-ข่าวทำเนียบรัฐบาล-สธ. เดินหน้าถวายการดูแลสุขภาพพระสงฆ์-ผู้นำศาสนา ที่ภาคเหนือและภาคใต้ ถวายเป็นพระราชกุศลพระบาทสมเด็จพระเจ้าอยู่หัว
วันศุกร์ที่ 21 กรกฎาคม 2566
สธ. เดินหน้าถวายการดูแลสุขภาพพระสงฆ์-ผู้นําศาสนา ที่ภาคเหนือและภาคใต้ ถวายเป็นพระราชกุศลพระบาทสมเด็จพระเจ้าอยู่หัว
กระทรวงสาธารณสุข ร่วมกับ มูลนิธิโรงพยาบาลสมเด็จพระยุพราช และศูนย์อํานวยการใหญ่จิตอาสาพระราชทาน จัดกิจกรรมถวายการดูแลสุขภาพให้กับพระภิกษุสงฆ์ สามเณร และผู้นําทางศาสนาในพื้นที่ภาคเหนือที่จังหวัดน่าน และภาคใต้ ที่จังหวัดนครศรีธรรมราช รวม 440 รูป/ท่าน
กระทรวงสาธารณสุข ร่วมกับ มูลนิธิโรงพยาบาลสมเด็จพระยุพราช และศูนย์อํานวยการใหญ่จิตอาสาพระราชทาน จัดกิจกรรมถวายการดูแลสุขภาพให้กับพระภิกษุสงฆ์ สามเณร และผู้นําทางศาสนาในพื้นที่ภาคเหนือที่จังหวัดน่าน และภาคใต้ ที่จังหวัดนครศรีธรรมราช รวม 440 รูป/ท่าน เพื่อถวายเป็นพระราชกุศลแด่ พระบาทสมเด็จพระเจ้าอยู่หัว เนื่องในโอกาสมหามงคลเฉลิมพระชนมพรรษา 72 พรรษา 28 กรกฎาคม 2567
วันนี้ (21 กรกฎาคม 2566) กระทรวงสาธารณสุข ร่วมกับ มูลนิธิโรงพยาบาลสมเด็จพระยุพราช และศูนย์อํานวยการใหญ่จิตอาสาพระราชทาน เปิดกิจกรรม “โครงการถวายการดูแลสุขภาพให้กับพระภิกษุสงฆ์ สามเณรและผู้นําศาสนา72,000 รูป/ท่าน เพื่อถวายเป็นพระราชกุศล แด่พระบาทสมเด็จพระเจ้าอยู่หัว เนื่องในโอกาสมหามงคลเฉลิมพระชนมพรรษา 72 พรรษา 28 กรกฎาคม 2567” ในพื้นที่ภาคเหนือและภาคใต้ เพื่อค้นหาความเสี่ยง และลดความรุนแรงของโรคในพระสงฆ์ สามเณร และผู้นําทางศาสนา ตลอดจนส่งเสริมให้ผู้นําศาสนาเป็นผู้นําด้านสุขภาพเป็นแบบอย่างที่ดี และเป็นที่พึ่งของชุมชนและสังคม
โดยภาคเหนือ นายพลากร สุวรรณรัฐ องคมนตรี รองประธานคณะกรรมการมูลนิธิโรงพยาบาลสมเด็จพระยุพราชเป็นประธานเปิดโครงการฯ ที่ ธรรมสภาเตชะ ไกรศรี (ศาลาหลวง) วัดภูเก็ต อําเภอปัว จังหวัดน่าน มี พระเทพเวที เจ้าคณะภาค 6 นายแพทย์ยงยศ ธรรมวุฒิ รองปลัดกระทรวงสาธารณสุข พลอากาศเอก สุบิน ชิวปรีชา รองผู้อํานวยการศูนย์อํานวยการใหญ่จิตอาสาพระราชทาน และนายวิบูรณ์ แววบัณฑิต ผู้ว่าราชการจังหวัดน่าน ร่วมงาน ซึ่งโรงพยาบาลสมเด็จพระยุพราชปัว ร่วมกับหน่วยงานภาครัฐ เอกชน และภาคีเครือข่าย ได้จัดกิจกรรมตรวจสุขภาพให้กับพระภิกษุสงฆ์ สามเณร และผู้นําทางศาสนา ในอําเภอปัว อําเภอท่าวังผา และอําเภอเชียงกลาง รวมจํานวน 300 รูป/ท่าน พร้อมทั้งถวาย/มอบความรู้ในการดูแลสุขภาพ ถวายรางวัลวัดส่งเสริมสุขภาพระดับเขต และถวายชุดอุปกรณ์ตรวจพร้อมชุดปฐมพยาบาลแด่พระคิลานุปัฏฐากด้วย
สําหรับภาคใต้ นายแพทย์โอภาส การย์กวินพงศ์ ปลัดกระทรวงสาธารณสุข เป็นประธานเปิดโครงการฯที่ โรงพยาบาลสมเด็จพระยุพราชฉวาง จังหวัดนครศรีธรรมราช มี พระราชวิสุทธิกวี (ไมตรี ปภารตโน) เจ้าคณะภาค16 ธรรมยุตผู้ช่วยเจ้าอาวาสวัดพระมหาธาตุวรมหาวิหาร พลตรี สุรเทพ หนูแก้ว เลขานุการศูนย์อํานวยการจิตอาสาพระราชทาน ภาค 4 นายอภินันท์ เผือกผ่อง ผู้ว่าราชการจังหวัดนครศรีธรรมราช และนายแพทย์พงศ์เกษม ไข่มุกด์รองปลัดกระทรวงสาธารณสุข เข้าร่วม โดยกิจกรรมประกอบด้วย การดูแลสุขภาพพระภิกษุสงฆ์ สามเณร และผู้นําทางศาสนา ในพื้นที่อําเภอฉวาง จํานวน 140 รูป/ท่าน การถวายผลการตรวจสุขภาพ นิทรรศการ การให้ความรู้เรื่อง “การยศาสตร์เพื่อสุขภาพ สําหรับพระภิกษุสงฆ์” และ “โภชนบําบัดสําหรับพระภิกษุสงฆ์” เป็นต้น
*************************************** 21 กรกฎาคม 2566
รัฐบาลไทย-ข่าวทำเนียบรัฐบาล-​รัฐบาลติดตามสถานการณ์การมีงานทำของประชาชน พบทั่วประเทศมีตำแหน่งว่าง 648,277 อัตรา พร้อมรองรับผู้สำเร็จการศึกษาใหม่ กรมการจัดหางานจัด Job Expo 4 ภาค
วันศุกร์ที่ 21 กรกฎาคม 2566
21/07/2566
​รัฐบาลติดตามสถานการณ์การมีงานทําของประชาชน พบทั่วประเทศมีตําแหน่งว่าง 648,277 อัตรา พร้อมรองรับผู้สําเร็จการศึกษาใหม่ กรมการจัดหางานจัด Job Expo 4 ภาค
​รัฐบาลติดตามสถานการณ์การมีงานทําของประชาชน พบทั่วประเทศมีตําแหน่งว่าง 648,277 อัตรา พร้อมรองรับผู้สําเร็จการศึกษาใหม่ กรมการจัดหางานจัด Job Expo 4 ภาค พร้อมบริการแพลตฟอร์ม “ไทยมีงานทํา” หนุนการเข้าถึง
วันที่ 21 กรกฎาคม 2566 น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า ในเดือน พ.ค.-มิ.ย. เป็นต้นไปของทุกปีจะเป็นช่วงที่ผู้จบการศึกษาใหม่เริ่มเข้าสู่ตลาดแรงงาน ซึ่งรัฐบาลจะให้ความสําคัญและติดตามสถานการณ์การมีงานทําของผู้ที่เพิ่งจบการศึกษาและประชาชนทั่วไป โดยพล.อ.ประยุทธ์ จันทร์โอชา นายกรัฐมนตรีและรมว.กลาโหม ได้กําชับหน่วยงานที่เกี่ยวข้องให้มีกิจกรรมที่อํานวยความสะดวก ให้ประชาชนสามารถเข้าถึงตําแหน่งงานโดยสะดวก และผู้ประกอบการก็ได้แรงงานตรงตามต้องการ
ทั้งนี้ กรมการจัดหางาน กระทรวงแรงงานรายงานว่า ณ ปัจจุบันมีตําแหน่งงานทั่วประเทศว่างอยู่ 648,277 อัตรา ซึ่งเป็นจํานวนที่เพียงพอในการรองรับผู้จบใหม่ทุกระดับการศึกษาในแต่ละปี และเพื่อสนับสนุนให้ประชาชนหางานตรงกับความต้องและความสามารถได้สะดวกกรมการจัดหางานได้จัดกิจกรรมทั้งออนกราวด์ และออนไลน์เพื่อสนับสนุนการเข้าถึงงาน
น.ส.ไตรศุลี กล่าวว่า ตลอดเดือนมิ.ย.ที่ผ่านมา กรมการจัดหางานได้จัดงาน JOB EXPO THAILAND 2023 ใน 4 จังหวัด 4 ภาค ซึ่งมีสถานประกอบการร่วมงานเพื่อรับสมัครงานกว่า 1,200 แห่ง สมัครงานและรอบรรจุงาน 46,000 ครั้ง
ในส่วนช่องทางเข้าถึงงานผ่านระบบออนไลน์ กรมการจัดหางานได้พัฒนาแพลตฟอร์ม “ไทยมีงานทํา” ซึ่งมีทั้งเว็บไซต์ “ไทยมีงานทํา.doe.go.th” และแอปพลิเคชัน “ไทยมีงานทํา” ที่บรรจุตําแหน่งงานใหม่ๆ ของสถานประกอบการทั่วประเทศให้ผู้สนใจเข้าไปสมัครได้ ซึ่งแพลตฟอร์มนี้กรมการจัดหางานจะมีการลงพื้นที่พบปะสถานประกอบการภาคเอกชนอย่างต่อเนื่องเพื่อนําตําแหน่งงานมาบรรจุไว้บนแพลตฟอร์มด้วย พร้อมกันนี้ กรมการจัดหางานยังได้มีการขยายตลาดแรงงานใหม่ๆในต่างประเทศให้แก่แรงงานไทย อาทิ งานในซาอุดีอาระเบีย ออสเตรเลีย สหรัฐฯ และเกาหลีใต้
รองโฆษกประจําสํานักนายกรัฐมนตรี กล่าวว่า จากข้อมูลการวิเคราะห์ของกรมการจัดหางานพบว่า ประเด็นที่น่ากังวลของไทยขณะนี้ไม่ใช่อยู่ที่การไม่มีงานทํา แต่เป็นการขาดแคลนแรงงาน โดยเฉพาะในช่วงที่รัฐบาลมีนโยบายฟื้นฟูเศรษฐกิจของประเทศหลังโควิด19 ทั้งภาคอุตสาหกรรมการผลิต ธุรกิจบริการ ภาคท่องเที่ยว โรงแรมและบริการที่เกี่ยวเนื่อง ต่างมีความต้องการแรงงานหลากหลายตําแหน่งเพื่อขับเคลื่อนกิจการ ซึ่งบางส่วนต้องนําแรงงานต่างด้าวเข้ามาทดแทน
ทั้งนี้ เพื่อลดปัญหาการขาดแคลนแรงงานดังกล่าว กรมการจัดหางานได้ร่วมกับหน่วยงานทั้งภาครัฐและเอกชนในการจัดโครงการเพื่อเพิ่ม หรือปรับปรุงทักษะของแรงงานที่มีอยู่ให้พร้อมเข้าไปเสริมในอุตสาหกรรมหรือบริการที่มีความต้องการแรงงานสูง และตรงกับความต้องการของผู้ประกอบการ ซึ่งในปีงบประมาณ 66 มีการพัฒนาฝีมือแรงงานแล้ว 2,770,460 คน โดยแรงงานที่สนใจหลักสูตรการปรับปรุงทักษะการทํางาน สามารถติดต่อ สอบถามที่สายด่วน สายด่วนกระทรวงแรงงาน 1506 กด 2 กรมการจัดหางาน หรือสายด่วนกรมการจัดหางาน 1694
รัฐบาลไทย-ข่าวทำเนียบรัฐบาล-รมว.คลัง และกรรมการ ธ.ก.ส. เยี่ยมชมงานเกษตรกร จังหวัดเพชรบุรี
วันศุกร์ที่ 21 กรกฎาคม 2566
21/07/2566
รมว.คลัง และกรรมการ ธ.ก.ส. เยี่ยมชมงานเกษตรกร จังหวัดเพชรบุรี
รมว.คลัง และประธานกรรมการ ธ.ก.ส. พร้อมด้วยคณะกรรมการ และนายฉัตรชัย ศิริไล ผู้จัดการ ธ.ก.ส. ลงพื้นที่เยี่ยมชมการดําเนินงานของสหกรณ์การเกษตรเมืองเพชรบุรี จํากัด ซึ่งดําเนินธุรกิจรวบรวมข้าวเปลือกจากสมาชิก เพื่อจําหน่าย รวมถึงแปรรูปสร้างมูลค่าเพิ่ม
นายอาคม เติมพิทยาไพสิฐ รัฐมนตรีว่าการกระทรวงการคลังและประธานกรรมการธนาคารเพื่อการเกษตรและสหกรณ์การเกษตร (ธ.ก.ส.) พร้อมด้วยคณะกรรมการธนาคาร และนายฉัตรชัย ศิริไล ผู้จัดการ ธ.ก.ส. ลงพื้นที่เยี่ยมชมการดําเนินงานของสหกรณ์การเกษตรเมืองเพชรบุรี จํากัด ซึ่งดําเนินธุรกิจรวบรวมข้าวเปลือกจากสมาชิก เพื่อจําหน่าย รวมถึงแปรรูปสร้างมูลค่าเพิ่ม จึงเป็นกลไกสําคัญในการรักษาเสถียรภาพด้านราคาให้กับเกษตรกร โดยสหกรณ์ฯ ทําธุรกิจและให้บริการสมาชิก 3 ด้าน ได้แก่ ด้านสินเชื่อ ด้านธุรกิจจัดหาสินค้าเพื่อการจําหน่าย และด้านแผนกโรงสี ปัจจุบันมีสมาชิกจํานวน 11,310 คน และกลุ่มสมาชิกกว่า 179 กลุ่ม
จากนั้นเดินทางไปสหกรณ์การเกษตรท่ายาง จํากัด เพื่อเยี่ยมชมการผลิต การรวบรวมผลผลิตจากสมาชิก และการจําหน่ายกล้วยอินทรีย์ปลอดสารพิษ ได้แก่ กล้วยหอมทอง กล้วยไข่ และกล้วยนํ้าว้า ส่งออกไปยังประเทศญี่ปุ่น รวมถึงตลาดภายในประเทศที่มีความต้องการเพิ่มมากขึ้น โดยสหกรณ์ฯ มีบทบาทสําคัญในการสนับสนุนด้านเงินทุน การให้ความรู้ในการปลูกกล้วยแบบมีมาตรฐาน ตลอดจนการบริหารจัดการแปลงปลูกอย่างมีคุณภาพตามมาตรฐานสากลให้กับสมาชิก
ทั้งนี้ ธ.ก.ส. ได้เติมทุนผ่านโครงการสนับสนุนการขยายธุรกิจและเพิ่มศักยภาพการดําเนินงานสถาบันเกษตรกร ปี 2565 -2568 และสินเชื่อธุรกิจชุมชนสร้างไทย เพื่อใช้เป็นทุนในการให้สินเชื่อแก่สมาชิกในการลงทุนขยายธุรกิจและเพิ่มศักยภาพในการดําเนินงาน ซึ่งในช่วงที่ผ่านมา เกษตรกรประสบปัญหาหนี้สิน อันเนื่องจากวิกฤตโรคระบาดและเศรษฐกิจถดถอย ธ.ก.ส. จึงได้ร่วมบูรณาการกับหน่วยงานที่เกี่ยวข้องเข้ามาสนับสนุนการสร้างมูลค่าเพิ่มผลผลิต เพื่อให้เกิดผลิตภัณฑ์ที่มีความหลากหลาย ตลอดจนการออกแบบบรรจุภัณฑ์ที่ได้มาตรฐานและยกระดับผลิตภัณฑ์สู่ตลาดที่มีกําลังซื้อสูง เพื่อแก้ไขปัญหาหนี้สินเกษตรกรอย่างยั่งยืน โดยมีคณะผู้บริหารและพนักงานในพื้นที่ให้การต้อนรับ เมื่อวันที่ 21 กรกฎาคม 2566
รัฐบาลไทย-ข่าวทำเนียบรัฐบาล-มาเลเซียรับรองโรงงานผลิตภัณฑ์ปศุสัตว์ไทยเพิ่มอีก 11 แห่ง
วันศุกร์ที่ 21 กรกฎาคม 2566
21/07/2566
มาเลเซียรับรองโรงงานผลิตภัณฑ์ปศุสัตว์ไทยเพิ่มอีก 11 แห่ง
วันจันทร์ที่ 3 กรกฎคม 2566
ต่อจากนี้ไป ขอเชิญรับฟังไทยคู่ฟ้า
หน่วยงาน Department of Veterinary Services และ Department of Islamic Development
Malaysia ของประเทศมาเลเซีย ได้ประกาศรับรองโรงงานผลิตสินค้าปศุสัตว์ของไทย เพิ่มขึ้นอีก 11 แห่ง
ประกอบด้วย โรงงานไก่ 7 แห่ง โรงงานเป็ด 1 แห่ง และโรงงานผลิตภัณฑ์นม 3 แห่ง
ส่งผลให้ปัจจุบันประเทศไทยมีโรงงานผลิตภัณฑ์ปศุสัตว์ที่มาเลเซียรับรองแล้ว 37 แห่ง
สะท้อนถึงห่วงโซ่การผลิตที่ได้มาตรฐาน ปลอดภัย จนสามารถสร้างความเชื่อมั่นให้แก่ประเทศคู่ค้า
เพิ่มโอกาสทางการค้าและศักยภาพการแข่งขันด้านปศุสัตว์ของไทย โดยคาดว่าในปี 2566 นี้
มูลค่าการส่งออกผลิตภัณฑ์ปศุสัตว์ของไทยไปมาเลเซียจะเพิ่มขึ้นมากกว่าร้อยละ 10 คิดเป็นมูลค่าที่เพิ่มขึ้นราว
1,500 ล้านบาท
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-อนุมัติร่างกฎกระทรวง ตาม พ.ร.ก.แลกเปลี่ยนข้อมูลระหว่างประเทศ เกี่ยวกับภาษีอากร
วันศุกร์ที่ 21 กรกฎาคม 2566
21/07/2566
อนุมัติร่างกฎกระทรวง ตาม พ.ร.ก.แลกเปลี่ยนข้อมูลระหว่างประเทศ เกี่ยวกับภาษีอากร
วันศุกร์ที่ 7 กรกฎาคม 2566
ต่อจากนี้ไป ขอเชิญรับฟังไทยคู่ฟ้า
ที่ประชุมคณะรัฐมนตรี อนุมัติหลักการร่างกฎกระทรวงออกตามความใน
พ.ร.ก.การแลกเปลี่ยนข้อมูลเพื่อปฏิบัติตามความตกลงระหว่างประเทศเกี่ยวกับภาษีอากร พ.ศ.2566
ซึ่งมีผลบังคับใช้แล้วโดยเป็นการกําหนดหลักเกณฑ์และวิธีการของผู้มีหน้าที่รายงานข้อมูลบัญชีทางการเงินที่เป็นสถาบันการเงินในไ
ทยเกี่ยวกับการรายงานข้อมูลบัญชีทางการเงินของลูกค้าที่เป็นชาวต่างชาติผู้ไม่มีถิ่นที่อยู่อาศัยในไทยกับประเท
ศคู่สัญญาสอดคล้องกับความตกลงพหุภาคีในการแลกเปลี่ยนข้อมูลทางการเงินแบบอัตโนมัติขององค์การเพื่อค
วามร่วมมือทางเศรษฐกิจและการพัฒนา OECD เพื่อให้ไทยเป็นประเทศที่มีความโปร่งใสทางภาษี
และสามารถดําเนินการแลกเปลี่ยนข้อมูลบัญชีทางการเงินแบบอัตโนมัติได้ทันภายในเดือน ก.ย.2566
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-​กระทรวงวัฒนธรรม สืบสานพระปณิธานของในหลวงรัชกาลที่ ๙ ร่วมปลูกต้นจามจุรี (ทรงปลูก) ๒ ต้น เป็นสัญลักษณ์แห่งความภักดี ณ ลานวัฒนธรรมสร้างสุข กระทรวงวัฒนธรรม
วันศุกร์ที่ 21 กรกฎาคม 2566
​กระทรวงวัฒนธรรม สืบสานพระปณิธานของในหลวงรัชกาลที่ ๙ ร่วมปลูกต้นจามจุรี (ทรงปลูก) ๒ ต้น เป็นสัญลักษณ์แห่งความภักดี ณ ลานวัฒนธรรมสร้างสุข กระทรวงวัฒนธรรม
​กระทรวงวัฒนธรรม สืบสานพระปณิธานของในหลวงรัชกาลที่ ๙ ร่วมปลูกต้นจามจุรี (ทรงปลูก) ๒ ต้น เป็นสัญลักษณ์แห่งความภักดี ณ ลานวัฒนธรรมสร้างสุข กระทรวงวัฒนธรรม
กระทรวงวัฒนธรรม สืบสานพระปณิธานของในหลวงรัชกาลที่ ๙ ร่วมปลูกต้นจามจุรี (ทรงปลูก) ๒ ต้น เป็นสัญลักษณ์แห่งความภักดี ณ ลานวัฒนธรรมสร้างสุข กระทรวงวัฒนธรรม
เมื่อเร็วๆ นี้ นายอิทธิพล คุณปลื้ม รัฐมนตรีว่าการกระทรวงวัฒนธรรม เป็นประธานโครงการรักษ์จามจุรี (ทรงปลูก) โดยมีนางยุพา ทวีวัฒนะกิจบวร ปลัดกระทรวงวัฒนธรรม ผู้บริหาร เจ้าหน้าที่กระทรวงวัฒนธรรม เข้าร่วม ณ ลานวัฒนธรรมสร้างสุข กระทรวงวัฒนธรรม
ในโอกาสนี้ รัฐมนตรีว่าการกระทรวงวัฒนธรรมและปลัดกระทรวงวัฒนธรรมได้ร่วมปลูกต้นจามจุรีคนละ ๑ ต้น และร้องเพลงอุทยานจามจุรีร่วมกับเจ้าหน้าที่กระทรวงวัฒนธรรม
เนื่องด้วยเมื่อวันที่ ๑๕ มกราคม ๒๕๐๕ พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ได้เสด็จพระราชดําเนิน ณ จุฬาลงกรณ์มหาวิทยาลัย พระราชทานต้นจามจุรีและทรงปลูกด้วยพระองค์เอง จํานวน ๕ ต้น ทางชมรมนิสิตเก่าจุฬาลงกรณ์มหาวิทยาลัย ปีการศึกษา ๒๕๑๘ หรือ CU18 จึงจัดทําโครงการ “รักษ์จามจุรีทรงปลูก” เพื่อให้ต้นจามจุรี (ทรงปลูก) คงอยู่ “เป็นเครื่องเตือนใจตลอดกาล” โดยการขยายพันธุ์ต้นลูกจามจุรีทรงปลูก ให้แผ่กระจายออกไปสร้างความร่มเย็นทั่วราชอาณาจักร โดยได้ขอความร่วมมือหน่วยงาน องค์การ สถาบันการศึกษา ในทุกจังหวัด สนับสนุนการปลูกต้นจามจุรี (เพาะจากเมล็ดพันธุ์ต้นทรงปลูก) ในพื้นที่ที่เหมาะสมให้ต้นจามจุรีงอกงามเติบโตสูงใหญ่แผ่กิ่งก้านสร้างความร่มเย็นเป็นสุขแก่ประชาชนทั่วไป
ทั้งนี้ กระทรวงวัฒนธรรม ได้สนับสนุนโครงการรักษ์จามจุรี (ทรงปลูก) ร่วมปลูกต้นจามจุรี (ทรงปลูก) จํานวน ๒ ต้น ที่ได้มาจากเมล็ดพันธุ์ของต้นจามจุรี (ทรงปลูก) ณ ลานวัฒนธรรมสร้างสุข กระทรวงวัฒนธรรม เพื่อร่วมสืบสาน พระปณิธานของในหลวงรัชกาลที่ ๙ และด้วยความตระหนักในคุณค่าความสําคัญของการปลูกต้นไม้เพื่อรักษาสิ่งแวดล้อม ดูดซับคาร์บอนไดออกไซด์ ช่วยแก้ปัญหาโลกร้อน สอดคล้องกับ เป้าหมายการพัฒนาที่ยั่งยืน (Sustainable Development Goals – SDGs17) ขององค์การสหประชาชาติ และสอดคล้องกับนโยบายกระทรวงวัฒนธรรมเทิดทูนสถาบันชาติ ศาสนา และพระมหากษัตริย์ รวมถึงส่งเสริมการอนุรักษ์สิ่งแวดล้อม
รัฐบาลไทย-ข่าวทำเนียบรัฐบาล-หัวหน้าผู้ตรวจฯ วิษณุ มอบวุฒิบัตรปิดอบรมหลักสูตรการเป็นข้าราชการที่ดี รุ่นที่ 21 แนะแนวทางการทำงานให้มี MIND เพื่อการเป็นข้าราชการยุคใหม่ของกระทรวงอุตสาหกรรม
วันศุกร์ที่ 21 กรกฎาคม 2566
21/07/2566
หัวหน้าผู้ตรวจฯ วิษณุ มอบวุฒิบัตรปิดอบรมหลักสูตรการเป็นข้าราชการที่ดี รุ่นที่ 21 แนะแนวทางการทํางานให้มี MIND เพื่อการเป็นข้าราชการยุคใหม่ของกระทรวงอุตสาหกรรม
หัวหน้าผู้ตรวจฯ วิษณุ มอบวุฒิบัตรปิดอบรมหลักสูตรการเป็นข้าราชการที่ดี รุ่นที่ 21 แนะแนวทางการทํางานให้มี MIND เพื่อการเป็นข้าราชการยุคใหม่ของกระทรวงอุตสาหกรรม
วันนี้ 21 กรกฎาคม 2566 นายวิษณุ ทับเที่ยง ผู้ตรวจราชการกระทรวงอุตสาหกรรม เป็นประธานมอบวุฒิบัตรและปิดการฝึกอบรมหลักสูตรการเป็นข้าราชการที่ดี รุ่นที่ 21 โดยมี นายวิฤทธิ์ วิเศษสินธุ์ รองเลขาธิการสํานักงานมาตรฐานผลิตภัณฑ์อุตสาหกรรม นางสาวสุนีย์ โสภณ ผู้อํานวยการกองบริหารทรัพยากรบุคคล นางจุฬารัตน์ มณีเสถียรรัตนา เลขานุการกรม กรมโรงงานอุตสาหกรรม นางสลิลา ยรรยงสวัสดิ์ เลขานุการกรม กรมอุตสาหกรรมพื้นฐานและการเหมืองแร่ เข้าร่วมด้วย ณ ห้องปาริชาต โรงแรมโกลเด้น ทิวลิป ซอฟเฟอริน กรุงเทพฯ
หัวหน้าผู้ตรวจราชการฯ กล่าวแสดงความยินดีกับข้าราชการใหม่ทั้ง 71 คน ที่ได้ผ่านกระบวนการพัฒนาและประเมินผล ตามที่สํานักงาน ก.พ. กําหนด และชื่นชมทุกคนที่สอบเข้ามาเป็นข้าราชการได้ แม้ต้องผ่านการทดสอบและแข่งขันจากผู้สมัครจํานวนมาก ดังนั้น ถือว่าทุกคน เป็นผู้ที่มีความสามารถและเป็นคนเก่ง อย่างไรก็ตาม การทํางานให้กับราชการ ซึ่งถือเป็นงานส่วนรวมมีผลเกี่ยวเนื่องถึงประโยชน์ของบ้านเมือง และประชาชนทุกคน นอกจากจะเป็นคนเก่งแล้ว จะต้องเป็นคนดี และมีจิตสาธารณะด้วย การทํางานยุคสมัยนี้เจ้าหน้าที่รัฐซึ่งมีหน้าที่ส่งเสริมพัฒนาและกํากับงานต่าง ๆ จึงต้องเป็นผู้ที่มีความรู้จริง พร้อมประยุกต์และปรับใช้ในการปฏิบัติงาน เพื่อขับเคลื่อนภารกิจของกระทรวงฯ ให้สําเร็จลุล่วง
นอกจากนี้ ข้าราชการต้องมีการพัฒนาตนเองอย่างสม่ําเสมอ เนื่องจากถูกคาดหวังจากผู้ประกอบการ และประชาชน การร่วมมือร่วมใจกันเป็นหนึ่งเดียวของข้าราชการทุกกรมในสังกัด เพื่อให้งานในภารกิจของกระทรวงฯ สําเร็จตามเป้าหมายจึงเป็นสิ่งสําคัญ รวมถึงการสร้างเครือข่ายการทํางานร่วมกัน ตามนโยบาย MIND ที่ต้องการเน้นให้เจ้าหน้าที่ผู้ปฏิบัติงานต้องใช้ “หัว” และ “ใจ” ทํางาน และปั้นอุตสาหกรรมคู่ชุมชน ตามภารกิจของกระทรวงอุตสาหกรรม จึงได้มุ่งเน้นนโยบายส่งเสริมให้รักอุตสาหกรรม การพัฒนาอุตสาหกรรมในสิ่งแวดล้อม การกระจายรายได้ ซึ่งข้าราชการใหม่จะเป็นอีกหนึ่งแรงผลักดันนโยบายของกระทรวงฯ ให้ปฏิบัติงานและตั้งใจทํางานอย่างเต็มที่เพื่อกระทรวงอุตสาหกรรม
รัฐบาลไทย-ข่าวทำเนียบรัฐบาล-ดีอีเอส เปิดกิจกรรมสร้างการรับรู้ เพื่อรู้เท่าทันและรับมือกับข่าวปลอม ครั้งที่ 4 ประจำปี 2566
วันศุกร์ที่ 21 กรกฎาคม 2566
ดีอีเอส เปิดกิจกรรมสร้างการรับรู้ เพื่อรู้เท่าทันและรับมือกับข่าวปลอม ครั้งที่ 4 ประจําปี 2566
ดีอีเอส เปิดกิจกรรมสร้างการรับรู้ เพื่อรู้เท่าทันและรับมือกับข่าวปลอม ครั้งที่ 4 ประจําปี 2566
วันนี้(21กรกฎาคม2566)กระทรวงดิจิทัลเพื่อเศรษฐกิจและสังคมจัดกิจกรรมสร้างการรับรู้เพื่อรู้เท่าทันและรับมือกับข่าวปลอมครั้งที่4ประจําปี2566ภายใต้โครงการศูนย์ประสานงานและแก้ไขปัญหาข่าวปลอม(Anti Fake News Center: AFNC)ให้กับกลุ่มบุคลากรทางการศึกษาและทางการแพทย์จํานวนกว่า200คนโดยมีเป้าหมายที่จะสร้างความตระหนักรู้เพื่อรู้เท่าทันและรับมือกับข่าวปลอมให้กับกลุ่มเป้าหมายจํานวนไม่น้อยกว่า1,000คนเพื่อสร้างวัฒนธรรมการรับข้อมูลข่าวสารอย่างมีวิจารณญาณก่อนจะเผยแพร่หรือส่งต่อในอินเทอร์เน็ตและมีส่วนร่วมในการจัดการกับปัญหาข่าวปลอมและการเผยแพร่ข้อมูลที่ถูกต้องต่อไปโดยได้รับเกียรติจากวิทยากรพิเศษร่วมบรรยายพิเศษในหัวข้อ“การตรวจสอบข่าวปลอมในยุคดิจิทัล”และ“รู้ให้ไวก้าวให้ทันกับข่าวลวงบนโลกออนไลน์”ณห้องประชุมสามพันโบกโรงแรมเซ็นทาราอ.เมืองจ.อุบลราชธานี
________________
รัฐบาลไทย-ข่าวทำเนียบรัฐบาล-อว. ชู วทน. ต่อยอดผลิตภัณฑ์สร้างสรรค์ เสริมแกร่งผู้ประกอบการพื้นที่ภาคเหนือตอนบน ในงาน Lanna Expo 2023
วันศุกร์ที่ 21 กรกฎาคม 2566
อว. ชู วทน. ต่อยอดผลิตภัณฑ์สร้างสรรค์ เสริมแกร่งผู้ประกอบการพื้นที่ภาคเหนือตอนบน ในงาน Lanna Expo 2023
อว. ชู วทน. ต่อยอดผลิตภัณฑ์สร้างสรรค์ เสริมแกร่งผู้ประกอบการพื้นที่ภาคเหนือตอนบน กระจายรายได้สู่ชุมชน ในงาน Lanna Expo 2023
เมื่อวันที่ 8 ก.ค. ดร.ดนุช ตันเทอดทิตย์ เลขานุการรัฐมนตรีว่าการกระทรวงการอุดมศึกษา วิทยาศาสตร์วิจัยและนวัตกรรม (อว.) เป็นประธานในพิธีแถลงความสําเร็จ การขับเคลื่อนล้านนาอย่างสร้างสรรค์ด้วยเทคโนโลยีและนวัตกรรมสู่เศรษฐกิจฐาน BCG "MHESI Innovation Fair for BCG Creative LANNA" ภายในงาน Lanna Expo 2023 โดยมีนางสาวสุณีย์ เลิศเพียรธรรม หัวหน้าผู้ตรวจราชการกระทรวงอว. กล่าวรายงาน นอกจากนี้ยังได้รับเกียรติจากนายสัมพันธ์ เย็นสําราญ ที่ปรึกษารัฐมนตรี อว. ดร.จันทร์เพ็ญ เมฆาอภิรักษ์ ผู้ตรวจราชการกระทรวง อว. คณะผู้บริหาร คณาจารย์ และเจ้าหน้าที่ เข้าร่วม ณ ศูนย์ประชุมและแสดงสินค้านานาชาติเฉลิมพระเกียรติ 7 รอบพระชนมพรรษา อ.เมืองเชียงใหม่ จ.เชียงใหม่
"ภายในงาน Lanna Expo 2023 ครั้งนี้จะแสดงให้เห็นถึงการนําองค์ความรู้ด้าน วทน. เข้ามาใช้ในการพัฒนาผลิตภัณฑ์ สินค้าและบริการตลอดจนพัฒนาศักยภาพของผู้ประกอบการได้อย่างครบวงจร เกิดการสร้างงาน สร้างอาชีพและกระจายรายได้สู่ชุมชน สร้างโอกาสและการต่อยอดทางธุรกิจในพื้นที่ได้อย่างต่อเนื่อง" ดร.ดนุช กล่าว
ด้านนางสาวสุณีย์ กล่าวว่า อว . ได้ดําเนินการขับเคลื่อนและกระตุ้นให้ผู้ประกอบการ วิสาหกิจชุมชน และเกษตรกร เกิดแนวคิดและทัศนคติที่ดีเพื่อสร้างสรรค์และพัฒนาผลงานของตนเองให้มีความแปลกใหม่ สามารถต่อยอดและพัฒนาสินค้าหรือผลิตภัณฑ์ของตนเอง โดยประยุกต์ใช้กระบวนการทางวิทยาศาสตร์ในการพัฒนาให้เกิดประโยชน์อย่างสร้างสรรค์ ขับเคลื่อนและพัฒนาพื้นที่ภาคเหนือด้วยเทคโนโลยีและนวัตกรรม ตั้งแต่ต้นทางกลางทางและปลายทางอย่างครบวงจรและสามารถต่อยอดไปสู่เชิงพาณิชย์ได้อย่างสร้างสรรค์ ผ่านกิจกรรมต่างๆ โดยภายในงาน Lanna Expo 2023 จะมีการจัดแสดงนิทรรศการผลงานการขับเคลื่อนล้านนาอย่างสร้างสรรค์ ฯ ขับเคลื่อนแนวคิด BCG และผลงานเทคโนโลยีการพัฒนาภายใต้โครงการส่งเสริมการพัฒนาเทคโนโลยี เครื่องจักร เพื่อเพิ่มขีดความสามารถของภาคการผลิตและบริการในพื้นที่ภาคเหนือ ผ่านสื่อมัลติมีเดีย การจัดแสดงนิทรรศการผลงานด้าน อววน. การจําหน่ายผลิตภัณฑ์สินค้าชุมชน กิจกรรมพิเศษ Fashion Show Creative LANNA INNOVATION for TEXTILE และการจัดกิจกรรม Workshop ขับเคลื่อนแนวคิดของ BCG Model เป็นต้น
รัฐบาลไทย-ข่าวทำเนียบรัฐบาล-สถานะการเงินการคลังไทยเข้มแข็ง มีเงินคงคลัง 2.57 แสนล้านบาท
วันศุกร์ที่ 21 กรกฎาคม 2566
21/07/2566
สถานะการเงินการคลังไทยเข้มแข็ง มีเงินคงคลัง 2.57 แสนล้านบาท
วันอังคารที่ 4 กรกฎาคม 2566
ต่อจากนี้ไป ขอเชิญรับฟังไทยคู่ฟ้า
กระทรวงการคลัง เผยผลการจัดเก็บรายได้รัฐบาลสุทธิช่วง 8 เดือนแรกของปีงบประมาณ 2566
ได้มากกว่า 1.64 ล้านล้านบาท สูงกว่าประมาณการร้อยละ 8 สูงกว่าช่วงเดียวกันของปีก่อนร้อยละ 4.9
ส่วนใหญ่เป็นรายได้จาก กรมสรรพากรรายได้จากการนําส่งทุนหรือผลกําไรส่วนเกินของทุนหมุนเวียนจากส่วนราชการต่าง ๆ กรมศุลกากร
และรัฐวิสาหกิจ โดยมีรายได้นําส่งคลังทั้งสิ้น 1.57 ล้านล้านบาท มีการเบิกจ่ายงบประมาณทั้งสิ้น 2.22
ล้านล้านบาท มีการกู้เงินเพื่อชดเชยการขาดดุลจํานวน 384,243 ล้านบาท ส่งผลให้มีเงินคงคลัง ณ เดือน
พ.ค.2566 ทั้งสิ้น 256,857 ล้านบาทสะท้อนว่าสถานะการเงินการคลังของไทยยังคงแข็งแกร่งและมีเสถียรภาพ
ภายใต้วินัยทางการเงินการคลังที่เคร่งครัด
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-ธนาคารโลกปรับเพิ่มคาดการณ์ GDP ไทย ขยายตัวร้อยละ 3.9
วันศุกร์ที่ 21 กรกฎาคม 2566
21/07/2566
ธนาคารโลกปรับเพิ่มคาดการณ์ GDP ไทย ขยายตัวร้อยละ 3.9
วันพุธที่ 5 กรกฎาคม 566
ธนาคารโลกปรับเพิ่มคาดการณ์ GDP ไทย ขยายตัวร้อยละ 3.9
ต่อจากนี้ไป ขอเชิญรับฟังไทยคู่ฟ้า
ธนาคารโลก ปรับเพิ่มคาดการณ์อัตราการขยายตัวทางเศรษฐกิจ หรือ GDP ของไทยในปี 2566
จากเดิมร้อยละ 3.6 เป็นร้อยละ 3.9 เพิ่มขึ้นร้อยละ 2.6 จากปี 2565 โดยระบุว่าเศรษฐกิจไทยไตรมาสที่ 1
ของปี 2566 ฟื้นตัวขึ้นที่ร้อยละ 4.5 มีปัจจัยสนับสนุนจากอุปสงค์ในประเทศและการท่องเที่ยว
ดุลบัญชีเดินสะพัดคาดว่าจะกลับมาเกินดุลในปีนี้ที่ร้อยละ 2.5 ของ GDP จากการค้าสินค้าและบริการ
และภาวะตลาดแรงงานที่ปรับตัวดีขึ้นตามการฟื้นตัวของภาคส่วนที่เกี่ยวข้องกับการท่องเที่ยว
ซึ่งยอดสะสมนักท่องเที่ยวต่างชาติตั้งแต่ต้นปี – ปัจจุบัน มากกว่า 12.4 ล้านคน
สร้างรายได้เข้าประเทศแล้วกว่า 5 แสนล้านบาท และยังคาดการณ์ว่าเศรษฐกิจไทยในปี 2567 และ 2568
จะขยายตัวที่ร้อยละ 3.6 และ 3.4 ตามลําดับ
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-DAD ชวนร่วมกิจกรรมติดปีกอาวุธให้ผู้ประกอบการในยุคดิจิทัล
วันศุกร์ที่ 7 กรกฎาคม 2566
07/07/2566
DAD ชวนร่วมกิจกรรมติดปีกอาวุธให้ผู้ประกอบการในยุคดิจิทัล
ธพส. จัดกิจกรรม “เคล็ด (ไม่) ลับ เราจะรอดไปด้วยกันกับศูนย์ราชการฯ ปี 2566” เปิดอบรม 5 หลักสูตรให้ความรู้และเทคนิคในการสร้างธุรกิจออนไลน์ในยุคดิจิทัลให้ประสบความสําเร็จ ผ่าน 5 กูรูชื่อดัง ในวันเสาร์ที่ 8 กรกฎาคมนี้ เวลา 09.00-16.30 น.
บริษัท ธนารักษ์พัฒนาสินทรัพย์ จํากัด หรือ DAD Asset Development ผู้บริหารศูนย์ราชการเฉลิมพระเกียรติ ๘๐ พรรษา ๕ ธันวาคม ๒๕๕๐ จัดกิจกรรม “เคล็ด (ไม่) ลับ เราจะรอดไปด้วยกันกับศูนย์ราชการฯ ปี 2566” เปิดอบรม 5 หลักสูตรให้ความรู้และเทคนิคในการสร้างธุรกิจออนไลน์ในยุคดิจิทัลให้ประสบความสําเร็จ ผ่าน 5 กูรูชื่อดัง ในวันเสาร์ที่ 8 กรกฎาคมนี้ เวลา 09.00-16.30 น.
ดร.นาฬิกอติภัค แสงสนิท กรรมการผู้จัดการ บริษัท ธนารักษ์พัฒนาสินทรัพย์ จํากัด เปิดเผยว่า DAD ในฐานะผู้บริหารศูนย์ราชการเฉลิมพระเกียรติฯ แจ้งวัฒนะ เล็งเห็นถึงผลกระทบจากการแพร่ระบาดของโควิด-19 ในช่วงที่ผ่านมา ทําให้ผู้ประกอบการรายย่อยมีรายได้ลดลง เนื่องจากไม่สามารถเปิดร้านขายของได้ตามปกติ ประกอบกับกระแสพฤติกรรมของผู้บริโภคที่เปลี่ยนแปลงไปจากการซื้อของตามร้านค้าทั่วไปสู่ออนไลน์มากขึ้น ทําให้ธุรกิจออนไลน์เติบโตขึ้นอย่างรวดเร็ว ด้วยเหตุนี้เพื่อเป็นการช่วยเหลือผู้ประกอบการให้สามารถปรับตัวเข้ากับสถานการณ์ในยุคดิจิทัล DAD จึงได้จัดกิจกรรม “เคล็ด (ไม่) ลับ เราจะรอดไปด้วยกันกับศูนย์ราชการฯ ปี 2566” ต่อเนื่องเป็นปีที่ 2 โดยผู้เข้าร่วมกิจกรรมจะได้เรียนรู้ทักษะในการสร้างธุรกิจให้เติบโตพร้อมกับสร้างรายได้มากยิ่งขึ้นผ่าน 5 หลักสูตรออนไลน์จาก 5 กูรูชื่อดังที่จะมาถ่ายทอดองค์ความรู้และเคล็ดลับการทําธุรกิจบนโลกออนไลน์ให้ประสบความสําเร็จ
โครงการ “เคล็ด (ไม่) ลับ เราจะรอดไปด้วยกันกับศูนย์ราชการฯ ปี 2566” ประกอบด้วย 5 หลักสูตร ได้แก่ 1. หลักสูตรเคล็ดลับการสร้างธุรกิจบนโลกออนไลน์ โดย ดร.ธนะโรจน์ ธิติจริยะวัชร์ หรือ อาจารย์อ๊อฟ IT Expert
2. หลักสูตรการสร้างตัวตนบนโลกออนไลน์ สื่อสารอย่างไรให้มีแครักเตอร์ โดย ผศ.วรวุฒิ อ่อนน่วม หรือ อาจารย์เอ้ นิเทศ เจ้าของแบรนด์ Sphere’s 3. หลักสูตรเทคนิคการถ่ายภาพและตัดต่อคลิปวีดีโอให้น่าสนใจด้วยโทรศัพท์มือถือ โดย คุณปธานิน จันทร์วิเศษ หรือ คุณฟรองซ์ เจ้าของเพจ เที่ยวไหมเล่า 4. หลักสูตร Into Metaverse Era เข้าสู่ยุคโลกเสมือน โดย คุณปกรณ์ ศุภศักดิ์สุทัศน์ หรือ คุณโจ CEO Ascend Co., Ltd. และ 5. หลักสูตรการพัฒนาบุคลิกภาพและทักษะการสื่อสารแบบมีเสน่ห์ โดย ดร.วิจิตรา บุญแล วิทยากรพัฒนาบุคลิกภาพ
ผู้ที่สนใจสามารถเข้าร่วมกิจกรรมได้ในวันเสาร์ที่ 8 กรกฎาคม 2566 ตั้งแต่เวลา 09.00-16.30 น. โดยลงทะเบียนหรือสอบถามข้อมูลเพิ่มเติมได้ที่ LINE ID @dadkledmailub2566
รัฐบาลไทย-ข่าวทำเนียบรัฐบาล-บขส.ฉลองครบรอบ 93 ปี มอบส่วนลดค่าโดยสาร 93 บาท ให้ผู้โดยสารสมาชิก บขส. Card ที่ซื้อตั๋วออนไลน์ในวันที่ 13 ก.ค.นี้  พร้อมแจกคะแนน × 2 เมื่อซื้อตั๋วเดินทางตลอดเดือน ก.ค.66
วันศุกร์ที่ 7 กรกฎาคม 2566
บขส.ฉลองครบรอบ 93 ปี มอบส่วนลดค่าโดยสาร 93 บาท ให้ผู้โดยสารสมาชิก บขส. Card ที่ซื้อตั๋วออนไลน์ในวันที่ 13 ก.ค.นี้  พร้อมแจกคะแนน × 2 เมื่อซื้อตั๋วเดินทางตลอดเดือน ก.ค.66
....
นายสัญลักข์ ปัญวัฒนลิขิต กรรมการผู้จัดการใหญ่ บริษัท ขนส่ง จํากัด (บขส.) กระทรวงคมนาคม กล่าวว่า ในวันที่ 13 กรกฎาคม ของทุกปี เป็นวันคล้ายวันสถาปนา บขส. ในปี 2566 บขส. จะครบรอบการดําเนินงาน ปีที่ 93 เพื่อเป็นการเฉลิมฉลองในโอกาสดังกล่าว บขส.ได้มีโครงการมอบส่วนลดค่าโดยสารให้แก่ลูกค้าสมาชิก บขส.Card ที่ซื้อตั๋วโดยสารผ่านช่องทางออนไลน์ Application : E-Ticket หรือ Website : https://tcl99web.transport.co.th/Home ในวันที่ 13 กรกฎาคม 2566 และเดินทางตั้งแต่วันที่ 13 กรกฎาคม - 30 กันยายน 2566 จะได้รับส่วนลดค่าโดยสาร 93 บาท (ไม่รวมค่าธรรมเนียม) ในเส้นทางที่มีอัตราค่าโดยสาร ตั้งแต่ 500 บาท ขึ้นไป เช่น เส้นทางกรุงเทพฯ - เชียงใหม่ (ข) อัตราค่าโดยสาร 594 บาท รับส่วนลด 93 บาท เหลือเพียง 501 บาท (ไม่รวมค่าธรรมเนียม) เส้นทางกรุงเทพฯ – แม่สอด อัตราค่าโดยสาร 703 บาท รับส่วนลด 93 บาท เหลือเพียง 610 บาท (ไม่รวมค่าธรรมเนียม) เส้นทางกรุงเทพฯ – นครพนม อัตราค่าโดยสาร 605 บาท รับส่วนลด 93 บาท เหลือเพียง 512 บาท (ไม่รวมค่าธรรมเนียม) เส้นทางกรุงเทพฯ – เชียงคาน อัตราค่าโดยสาร 511 บาท รับส่วนลด 93 บาท เหลือเพียง 418 บาท (ไม่รวมค่าธรรมเนียม) เส้นทางกรุงเทพฯ – หาดใหญ่ อัตราค่าโดยสาร 785 บาท รับส่วนลด 93 บาท เหลือเพียง 692 บาท (ไม่รวมค่าธรรมเนียม) และเส้นทางกรุงเทพฯ – ภูเก็ต อัตราค่าโดยสาร 715 บาท รับส่วนลด 93 บาท เหลือเพียง 622 บาท (ไม่รวมค่าธรรมเนียม) เป็นต้น ผู้โดยสารสามารถใช้สิทธิ์ส่วนลด ในวันที่ 13 ก.ค. 66 เท่านั้น (ส่วนลดมีจํานวนจํากัด) ไม่สามารถ ใช้ร่วมกับสิทธิ์ส่วนลดอื่นของบริษัทฯ ได้ และเงื่อนไขเป็นไปตามที่บริษัทฯ กําหนด
กรรมการผู้จัดการใหญ่ บขส . กล่าวเพิ่มเติมว่า ตลอดเดือน ก.ค.นี้ ลูกค้าสมาชิก บขส.Card เมื่อซื้อตั๋วโดยสารผ่านช่องทางออนไลน์ (Application, Website) ยังได้รับสิทธิ์คะแนนสะสมคูณ 2 โดยคะแนนสะสม สามารถแลกเป็นของสมนาคุณ หรือแลกเป็นส่วนลดอื่นๆ ได้ตามเงื่อนไขที่บริษัทฯ กําหนด ทั้งนี้ ผู้โดยสารสามารถจองตั๋วรถโดยสาร บขส. ได้ ผ่านช่องทางออนไลน์ Application E-Ticket  https://tcl99web.transport.co.th/Home หรือที่เคาน์เตอร์เซอร์วิส ตัวแทนจําหน่ายตั๋ว บขส. และช่องจําหน่ายตั๋วของ บขส. ณ สถานีเดินรถทั่วประเทศ หรือสอบถามข้อมูลการเดินทางเพิ่มเติมได้ที่ บขส. Call Center 1490
รัฐบาลไทย-ข่าวทำเนียบรัฐบาล-​ปลัดกระทรวงยุติธรรม ประชุมคณะกรรมการตรวจสอบทรัพย์สิน ครั้งที่ ๑๓/๒๕๖๖
วันศุกร์ที่ 7 กรกฎาคม 2566
07/07/2566
​ปลัดกระทรวงยุติธรรม ประชุมคณะกรรมการตรวจสอบทรัพย์สิน ครั้งที่ ๑๓/๒๕๖๖
​ปลัดกระทรวงยุติธรรม ประชุมคณะกรรมการตรวจสอบทรัพย์สิน ครั้งที่ ๑๓/๒๕๖๖
ในวันพฤหัสบดีที่ ๖ กรกฎาคม ๒๕๖๖ เวลา ๐๙.๐๐ น. นางพงษ์สวาท นีละโยธิน ปลัดกระทรวงยุติธรรม เป็นประธานการประชุมคณะกรรมการตรวจสอบทรัพย์สิน ครั้งที่ ๑๓/๒๕๖๖ โดยมี นายวิชัย ไชยมงคล เลขาธิการ ป.ป.ส. พร้อมด้วยคณะกรรมการตรวจสอบทรัพย์สิน และเจ้าหน้าที่ที่เกี่ยวข้อง เข้าร่วมฯ ผ่านระบบการประชุมทางไกล (Video Conference) โดยการประชุมฯ มีคดีที่ผ่านการพิจารณาวินิจฉัยทั้งสิ้นรวม ๑๒๐ คดี มูลค่าทรัพย์สิน ๓๗.๓ ล้านบาท
รัฐบาลไทย-ข่าวทำเนียบรัฐบาล-ดีอีเอส หารือการพัฒนาระบบแลกเปลี่ยนข้อมูลเพื่อป้องกันและปราบปรามอาชญากรรมทางเทคโนโลยี
วันศุกร์ที่ 7 กรกฎาคม 2566
ดีอีเอส หารือการพัฒนาระบบแลกเปลี่ยนข้อมูลเพื่อป้องกันและปราบปรามอาชญากรรมทางเทคโนโลยี
ดีอีเอส หารือการพัฒนาระบบแลกเปลี่ยนข้อมูลเพื่อป้องกันและปราบปรามอาชญากรรมทางเทคโนโลยี
วันนี้(7ก.ค.66 )ศาสตราจารย์พิเศษวิศิษฏ์วิศิษฏ์สรอรรถปลัดกระทรวงดิจิทัลเพื่อเศรษฐกิจและสังคม(ดีอีเอส)เป็นประธานการประชุมการพัฒนาระบบการแลกเปลี่ยนข้อมูลตามมาตรา4แห่งพระราชกําหนดมาตรการป้องกันและปราบปรามอาชญากรรมทางเทคโนโลยีพ.ศ. 2566โดยมีดร.เวทางค์พ่วงทรัพย์รองปลัดกระทรวงดิจิทัลเพื่อเศรษฐกิจและสังคมพร้อมด้วยผู้แทนจากสํานักงานตํารวจแห่งชาติ(สตช.)ธนาคารแห่งประเทศไทย(ธปท.)สํานักงานคณะกรรมการกิจการกระจายเสียงกิจการโทรทัศน์และกิจการโทรคมนาคมแห่งชาติ(สํานักงานกสทช.)สํานักงานป้องกันและปราบปรามการฟอกเงิน(ปปง.)กรมสอบสวนคดีพิเศษ(ดีเอสไอ)สมาคมธนาคารไทยร่วมประชุมณห้องประชุม802ชั้น8กระทรวงดิจิทัลเพื่อเศรษฐกิจและสังคม
____________
รัฐบาลไทย-ข่าวทำเนียบรัฐบาล-​กระทรวงยุติธรรม ประชุมคณะกรรมการบริหารจัดการกองทุนสวัสดิการสํานักงานปลัดกระทรวงยุติธรรม
วันศุกร์ที่ 7 กรกฎาคม 2566
07/07/2566
​กระทรวงยุติธรรม ประชุมคณะกรรมการบริหารจัดการกองทุนสวัสดิการสํานักงานปลัดกระทรวงยุติธรรม
​กระทรวงยุติธรรม ประชุมคณะกรรมการบริหารจัดการกองทุนสวัสดิการสํานักงานปลัดกระทรวงยุติธรรม
ในวันพฤหัสบดีที่ ๖ กรกฎาคม ๒๕๖๖ เวลา ๑๐.๐๐ น. นายวัลลภ นาคบัว รองปลัดกระทรวงยุติธรรม เป็นประธานการประชุมคณะกรรมการบริหารจัดการกองทุนสวัสดิการสํานักงานปลัดกระทรวงยุติธรรม ครั้งที่ ๑/๒๕๖๖ โดยมีนางสาววราภรณ์ พรประสาทศิลป์ ผู้อํานวยการกองคลัง กรรมการ นางสาวแสงนภา ศรสิทธิ์ ผู้อํานวยการสถาบันพัฒนาบุคลากรกระทรวงยุติธรรม รักษาราชการแทน ผู้อํานวยการกองบริหารทรัพยากรบุคคล กรรมการและเลขานุการ นางสาวจินตวลัย จาตุรนต์ นักทรัพยากรบุคคลชํานาญการพิเศษ กรรมการ นางสาวเปรมมิศา หนูเรืองงาม นิติกรชํานาญการพิเศษ กรรมการ นางสาวปานหทัย ศรีสมุทร นิติกรชํานาญการ กรรมการ และเจ้าหน้าที่ที่เกี่ยวข้อง เข้าร่วมฯ ณ ห้องประชุม ๗-๐๑ อาคารกระทรวงยุติธรรม และผ่านระบบการประชุมทางไกล (Video Conference)
โดยที่ประชุมได้รับทราบการยกเลิกสัญญากับบริษัทเดิมที่ดําเนินการบริหารจัดการศูนย์อาหารกระทรวงยุติธรรม และรายงานผลการจัดจําหน่ายสินค้าร้านค้าสวัสดิการสํานักงานปลัดกระทรวงยุติธรรม ระหว่างวันที่ ๑ มกราคม - ๓๐ มิถุนายน ๒๕๖๖ และรายงานแผนการผลิตและการจัดจําหน่ายสินค้าสวัสดิการตั้งแต่เดือนกุมภาพันธ์ - ธันวาคม ๒๕๖๖ นอกจากนี้ที่ประชุมฯ ได้ร่วมพิจารณารายละเอียดการจัดจ้างผู้บริหารงานศูนย์อาหารกระทรวงยุติธรรม (บุคคล หรือนิติบุคคล) ทั้งในส่วนข้อกําหนดขอบเขตของงาน (Terms of Reference:TOR) ผู้เสนองานบริหารงานศูนย์อาหารฯ และวิธีการจัดจ้างผู้บริหารศูนย์อาหารฯ รวมถึงได้พิจารณาการเสนอแต่งตั้งคณะอนุกรรมการบริหารจัดการศูนย์อาหารฯ
รัฐบาลไทย-ข่าวทำเนียบรัฐบาล-​กระทรวงยุติธรรม ประชุมคณะอนุกรรมการให้ความช่วยเหลือประจำกรุงเทพมหานครและที่เกินอำนาจของคณะอนุกรรมการให้ความช่วยเหลือประจำจังหวัด คณะที่ ๒ ครั้งที่ ๗/๒๕๖๖
วันศุกร์ที่ 7 กรกฎาคม 2566
07/07/2566
​กระทรวงยุติธรรม ประชุมคณะอนุกรรมการให้ความช่วยเหลือประจํากรุงเทพมหานครและที่เกินอํานาจของคณะอนุกรรมการให้ความช่วยเหลือประจําจังหวัด คณะที่ ๒ ครั้งที่ ๗/๒๕๖๖
​กระทรวงยุติธรรม ประชุมคณะอนุกรรมการให้ความช่วยเหลือประจํากรุงเทพมหานครและที่เกินอํานาจของคณะอนุกรรมการให้ความช่วยเหลือประจําจังหวัด คณะที่ ๒ ครั้งที่ ๗/๒๕๖๖
ในวันศุกร์ที่ ๗ กรกฎาคม ๒๕๖๖ เวลา ๑๓.๐๐ น. นายวัลลภ นาคบัว รองปลัดกระทรวงยุติธรรม เป็นประธานการประชุมคณะอนุกรรมการให้ความช่วยเหลือประจํากรุงเทพมหานครและที่เกินอํานาจของคณะอนุกรรมการให้ความช่วยเหลือประจําจังหวัด คณะที่ ๒ ครั้งที่ ๗/๒๕๖๖ (ครั้งที่ ๙ ของปีงบประมาณ พ.ศ. ๒๕๖๖) โดยมีคณะอนุกรรมการฯ และเจ้าหน้าที่ที่เกี่ยวข้อง เข้าร่วมประชุมฯ ณ ห้องประชุมกระทรวงยุติธรรม ๔-๐๑ ชั้น ๔ อาคารกระทรวงยุติธรรม และผ่านระบบการประชุมทางไกล (Video Conference)
โดยที่ประชุมได้รับทราบสถิติการให้ความช่วยเหลือจากสํานักงานกองทุนยุติธรรมประจําปีงบประมาณ ๒๕๖๖ ช่วงวันที่ ๑ ตุลาคม ๒๕๖๕ ถึงวันที่ ๕ กรกฎาคม ๒๕๖๖ พร้อมทั้งได้พิจารณาคําขอรับความช่วยเหลือเสนอคณะอนุกรรมการให้ความช่วยเหลือประจํากรุงเทพมหานครฯ คณะที่ ๒ จํานวน ๖ คําขอ เพื่อให้การพิจารณาให้ความช่วยเหลือประชาชนเป็นไปอย่างมีประสิทธิภาพ บรรลุวัตถุประสงค์และเป้าหมายของกองทุนยุติธรรมอย่างแท้จริงในการเป็นแหล่งเงินทุนให้ความช่วยเหลือประชาชนที่เข้าสู่กระบวนการยุติธรรมสามารถเข้าถึงความยุติธรรม และได้รับการคุ้มครองสิทธิและเสรีภาพขั้นพื้นฐานตามกฎหมายได้อย่างรวดเร็ว เสมอภาค และเท่าเทียม
รัฐบาลไทย-ข่าวทำเนียบรัฐบาล-กรมทางหลวงขยายผิวจราจรและไหล่ทาง  ทล.213 สายสมเด็จ - สกลนคร กว่า 4.3 กิโลเมตร แล้วเสร็จ เพิ่มประสิทธิภาพคมนาคมขนส่งผ่านอุทยานภูพาน เชื่อมแหล่งท่องเที่ยวโค้งปิ้งงู สะดวก ปลอดภัย
วันศุกร์ที่ 7 กรกฎาคม 2566
กรมทางหลวงขยายผิวจราจรและไหล่ทาง  ทล.213 สายสมเด็จ - สกลนคร กว่า 4.3 กิโลเมตร แล้วเสร็จ เพิ่มประสิทธิภาพคมนาคมขนส่งผ่านอุทยานภูพาน เชื่อมแหล่งท่องเที่ยวโค้งปิ้งงู สะดวก ปลอดภัย
....
นายสราวุธ  ทรงศิวิไล อธิบดีกรมทางหลวง กระทรวงคมนาคม เปิดเผยว่า กรมทางหลวง (ทล.) ได้ดําเนินการก่อสร้างเพิ่มประสิทธิภาพทางหลวงหมายเลข 213 สายสมเด็จ - สกลนคร 2 โครงการ ระยะทางรวม 4.31 กิโลเมตร งบประมาณ 64 ล้านบาท แล้วเสร็จ และเปิดให้ประชาชนสัญจร ประกอบด้วย ทางหลวงหมายเลข 213 ตอนสร้างค้อ - สกลนคร ระหว่าง กม. ที่ 154+192 - 156+250 ในพื้นที่ตําบลห้วยยาง อําเภอเมือง จังหวัดสกลนคร ระยะทาง 2.05 กิโลเมตร งบประมาณ 34 ล้านบาท และทางหลวงหมายเลข 213 ตอน สมเด็จ - สร้างค้อ ระหว่าง กม. ที่ 97+300 - 99+560 ในพื้นที่ตําบลผาเสวย อําเภอสมเด็จ จังหวัดกาฬสินธุ์ ระยะทาง 2.26 กิโลเมตร งบประมาณ 29 ล้านบาท
โครงการก่อสร้างทางหลวงหมายเลข 213 สายสมเด็จ - สกลนคร เป็นการขยายผิวทางจากเดิมขนาด 2 ช่องจราจร เป็นขนาด 4 ช่องจราจร (ไป - กลับ ข้างละ 2 ช่องจราจร) กว้างช่องจราจรละ 3.5 เมตร ไหล่ทางกว้างด้านละ 2.5 เมตร และช่วง กม. ที่ 154+000 - 155+700 (ช่วงองค์พระพุทธลีลามิ่งมงคลสกลสันติสุขศรีสุวรรณบรรพต หรือศาลเจ้าปู่ภูพาน) ขยายเป็นขนาด 3 ช่องจราจร เพื่อให้รถบรรทุกหนักวิ่งด้านข้าง พร้อมติดตั้งราวกันอันตราย (Guard Rail) คอนกรีตแบริเออร์ เป้าสะท้องแสง และไฟฟ้าส่องสว่าง เนื่องจากบริเวณดังกล่าวเป็นทางขึ้น - ลงเขา จากอําเภอสมเด็จมายังจังหวัดสกลนคร ด้านซ้ายจะเป็นพื้นที่อุทยานแห่งชาติภูพาน ส่วนฝั่งด้านขวาเป็นพื้นที่ของกรมป่าไม้ ถนนค่อนข้างคับแคบและคดเคี้ยว ทําให้เสี่ยงต่อการเกิดอุบัติเหตุอย่างต่อเนื่อง ประกอบกับปัจจุบันมีปริมาณการจราจรค่อนข้างหนาแน่นอยู่ที่ 14,515 คันต่อวัน และเป็นเส้นทางผ่านจุดเช็กอินโค้งปิ้งงูที่นักท่องเที่ยวเดินทางมาอย่างต่อเนื่อง รวมทั้งมีรถบรรทุกใช้เส้นทางจํานวนมาก เพื่อขนส่งสินค้าจากท่าเรือแหลมฉบัง จังหวัดชลบุรี กรุงเทพฯ และปริมณฑล ไปยัง จังหวัดสกลนคร และนครพนม ผ่านสะพานมิตรภาพไทย - ลาว แห่งที่ 3 (นครพนม - คําม่วน) เชื่อมต่อไปยัง สปป.ลาว เวียดนาม และ จีนตอนใต้ ทางหลวงหมายเลข 213 สายสมเด็จ - สกลนคร ระยะทางทั้งหมด 83 กม.  ได้ดําเนินการขยายผิวทางเป็นขนาด 4 ช่องจราจรแล้ว 67 กิโลเมตร ทําให้เหลือทางขนาด 2 ช่องจราจรอีก 16 กิโลเมตร จะทําการขยายให้ครบทั้งหมดต่อไป
ทั้งนี้ เมื่อแล้วเสร็จจะเติมเต็มโครงข่ายในพื้นที่จังหวัดสกลนครให้สมบูรณ์มากขึ้น รวมทั้งเพิ่มประสิทธิภาพการเดินทางคมนาคมขนส่งสินค้า ส่งเสริมการท่องเที่ยวเชื่อมจุดเช็กอินโค้งปิ้งงูให้สะดวก รวดเร็ว ปลอดภัย และลดอุบัติเหตุบนท้องถนน รองรับปริมาณจราจรที่เพิ่มขึ้น โดยเฉพาะช่วงวันหยุดยาวเทศกาลที่มีการเดินทางหนาแน่น
ทล. ขอความร่วมมือผู้ใช้ทางปฏิบัติตาม “ชีวิตวิถีใหม่ ขับขี่อย่างปลอดภัย ไร้อุบัติเหตุ” ขับขี่ด้วยความระมัดระวังเพื่อความปลอดภัยของตัวท่านและผู้ร่วมทาง ประชาชนสามารถสอบถามเส้นทางการเดินทางได้ที่สายด่วน ทล. โทร. 1586 (โทรฟรีทุกเครือข่ายตลอด 24 ชั่วโมง)
รัฐบาลไทย-ข่าวทำเนียบรัฐบาล-ปลัดกระทรวงยุติธรรม นำคณะผู้บริหาร ร่วมบันทึกเทปถวายพระพร เนื่องในวันเฉลิมพระชนมพรรษาพระบาทสมเด็จพระเจ้าอยู่หัว และสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง
วันศุกร์ที่ 7 กรกฎาคม 2566
07/07/2566
ปลัดกระทรวงยุติธรรม นําคณะผู้บริหาร ร่วมบันทึกเทปถวายพระพร เนื่องในวันเฉลิมพระชนมพรรษาพระบาทสมเด็จพระเจ้าอยู่หัว และสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง
ปลัดกระทรวงยุติธรรม นําคณะผู้บริหารกระทรวงยุติธรรม ร่วมบันทึกเทปโทรทัศน์ถวายพระพร เนื่องในวันเฉลิมพระชนมพรรษาพระบาทสมเด็จพระเจ้าอยู่หัว ๒๘ กรกฎาคม ๒๕๖๖ และสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง ๑๒ สิงหาคม ๒๕๖๖
ในวันศุกร์ที่ ๗ กรกฎาคม ๒๕๖๖ เวลา ๑๕.๐๐ น. นางพงษ์สวาท นีละโยธิน ปลัดกระทรวงยุติธรรม นําคณะผู้บริหารกระทรวงยุติธรรม ร่วมบันทึกเทปโทรทัศน์ถวายพระพร เนื่องในวันเฉลิมพระชนมพรรษาพระบาทสมเด็จพระเจ้าอยู่หัว ๒๘ กรกฎาคม ๒๕๖๖ และสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง ๑๒ สิงหาคม ๒๕๖๖ ณ อาคารปฏิบัติการวิทยุและโทรทัศน์ ชั้น ๑ ช่อง ๙ MCOT HD ถนนพระราม ๙ กรุงเทพมหานคร